గూగుల్ డెస్క్‌టాప్
గూగుల్ డెస్క్‌టాప్ అనేది Linux, Mac OS X మరియు Microsoft Windows
కోసం గూగుల్ తయారు చేసిన ఒక డెస్క్‌టాప్ శోధన సాఫ్ట్‌వేర్. ఈ ప్రోగ్రామ్ యూజర్లకు సంబంధించిన ఇ-మెయిళ్లు, కంప్యూటర్ ఫైళ్లు, మ్యూజిక్, ఫోటోలు, చాట్‌లు, వీక్షించిన వెబ్‌పేజీలు మరియు ఇతర "గూగుల్ వ్యవస్థల"ను శోధించడానికి అనుమతిస్తుంది.
జనవరి, 2008 నాటికి, గూగుల్ డెస్క్‌టాప్ దిగువ తెలిపిన విశిష్టతలను కలిగి ఉంది:
గూగుల్ డెస్క్‌టాప్‌ను తొలుత ఇన్‌స్టాల్ చేసిన తర్వాత, కంప్యూటర్‌లోని అన్ని ఫైళ్ల యొక్క వర్గీకరణను ఈ సాఫ్ట్‌వేర్ పూర్తి చేస్తుంది. ప్రాథమిక వర్గీకరణ పూర్తయ్యాక, ఈ సాఫ్ట్‌వేర్ అవసరమైన విధంగా ఫైళ్ల వర్గీకరణను నిర్వహిస్తుంది. ప్రోగ్రామ్ ఇన్‌స్టాల్ అయిన వెంటనే యూజర్లు తమకు అవసరమైన ఫైళ్ల కోసం శోధించవచ్చు. శోధనలు జరిపిన తర్వాత, ఫలితాలు గూగుల్ డెస్క్‌టాప్ హోమ్ పేజీపైన ఒక ఇంటర్నెట్ బ్రౌజర్‌లో దర్శనమిస్తాయి. ఈ ఫలితాలు చాలావరకు గూగుల్ వెబ్ శోధనల మాదిరిగానే కన్పిస్తాయి.
ఇమెయిల్, ఇంటర్నెట్ ఎక్స్‌ప్లోరర్ మరియు మొజిల్లా ఫైర్‌ఫాక్స్‌లకు సంబంధించిన వెబ్ బ్రౌజింగ్ చరిత్ర, ఓపెన్‌డాక్యుమెంట్ మరియు మైక్రోసాఫ్ట్ ఆఫీస్ ఫార్మాట్‌లలోని ఆఫీస్ డాక్యుమెంట్లు, AOL, గూగుల్, MSN, స్కైప్, టెన్సెంట్ QQ మరియు వివిధ మల్టీమీడియా ఫైలు రకాల నుంచి ఇన్‌స్టాంట్ మెసెంజర్ లిఖితప్రతులు వంటి అనేక విభిన్న రకాల సమాచారాన్ని గూగుల్ డెస్క్‌టాప్ వర్గీకరించగలదు. ప్లగ్‌-ఇన్‌లను ఉపయోగించి, అదనపు ఫైలు రకాలను వర్గీకరించవచ్చు. ప్రోగ్రామ్ వర్గీకరించిన వివిధ రకాల డాటాను నియంత్రించే విధంగా గూగుల్ డెస్క్‌టాప్ యూజర్‌కు అవకాశం కల్పిస్తుంది.
ప్రాథమిక వర్గీకరణ సమయంలో గూగుల్ డెస్క్‌టాప్ ఒక్కో డ్రైవ్‌కు 100,000 ఫైళ్లను మాత్రమే వర్గీకరిస్తుంది. ఒకవేళ యూజర్లు గనుక ఒక ప్రత్యేక డ్రైవ్‌లో 100,000 ఫైళ్లకు పైగా కలిగి ఉంటే, ఈ సమయంలో గూగుల్ డెస్క్‌టాప్ ఆయా ఫైళ్లన్నింటినీ గుర్తించదు. అయితే యూజర్లు ఫైళ్ల బదిలీ లేదా వాటిని తెరవాలని అనుకున్నప్పుడు, నిర్దిష్ట వర్గీకరణ సమయంలో గూగుల్ డెస్క్‌టాప్ వాటిని సూచికి జోడిస్తుంది.
గూగుల్ డెస్క్‌టాప్‌లో ప్రబలమైన విశిష్టతగా సైడ్‌బార్‌ను చెప్పుకోవచ్చు. ఇది వివిధ సాధారణ వ్యవస్థలను డెస్క్‌టాప్‌కు ఒక భాగాన అమర్చుతుంది. గూగుల్ డెస్క్‌టాప్ యొక్క మైక్రోసాఫ్ట్ విండోస్ మరియు లైనక్స్ వెర్షన్లలో ఈ సైడ్‌బార్ లభ్యమవుతుంది. దిగువ తెలిపిన వ్యవస్థల్లో సైడ్‌బార్ ముందుగానే ఇన్‌స్టాల్ చేయబడి ఉంటుంది:
విండోస్ టాస్క్‌బార్ మాదిరిగా గూగుల్ డెస్క్‌టాప్ సైడ్‌బార్‌ను ఆటో-హైడ్ స్థితిలో ఏర్పాటు చేయొచ్చు. అది ఉంటున్న భాగం వైపుగా మౌస్ సూచిని యూజర్ తీసుకెళ్లడం ద్వారా మాత్రమే అది కన్పిస్తుంది. ఆటో-హైడ్ స్థితిలో లేకుంటే, యథాపూర్వస్థితిలో, సైడ్‌బార్ ఎల్లప్పుడూ స్క్రీన్‌లోని దాదాపు 1/6 – 1/9 భాగాన్ని (స్క్రీన్ రిజల్యూషన్‌ ఆధారంగా) ను ఆక్రమిస్తుంది. అందువల్ల ఇతర విండోల పరిమాణం నిర్బంధంగా మార్చబడుతుంది. అయితే తక్కువ ప్రదేశాన్ని ఆక్రమించే విధంగా సైడ్‌బార్‌ పరిమాణాన్ని మళ్లీ కుదించవచ్చు. ఆప్షన్స్‌లోని "ఆల్వేస్ ఆన్ టాప్" విశిష్టతను యూజర్లు పనిచేయకుండా చేయొచ్చు. ఆటో-హైడ్ విశిష్టతను పనిచేసే స్థితిలో ఉంచడం ద్వారా సైడ్‌బార్ తాత్కాలికంగా పెద్దవిగా చేయబడిన విండోలపై ఆవరిస్తుంది.
సైడ్‌బార్‌లోని మరో విశిష్టత అలెర్ట్స్. సైడ్‌బార్ కుదించబడినప్పుడు, విండోస్ టాస్క్‌బార్ పైభాగంలోని ఒక పాప్-అప్ విండోపై కొత్త ఇ-మెయిల్ మరియు న్యూస్ దర్శనమిస్తుంది.
సైడ్‌బార్, డెస్క్‌బార్ లేదా ఫ్లోటింగ్ డెస్క్‌బార్‌లో శోధిస్తున్నప్పుడు, గూగుల్ డెస్క్‌టాప్ ఒక "క్విక్ ఫైండ్" విండోని ప్రదర్శిస్తుంది. ఈ విండో యూజర్ కంప్యూటర్‌లోని అత్యంత సుసంగతమైన ఫలితాల్లో ఆరింటిని (యథాపూర్వస్థితిగా) కలిగి ఉంటుంది. యూజర్ టైపు చేయడం ద్వారా ఈ ఫలితాలు అప్‌డేట్ చేయబడుతాయి. అంతేకాక మరో బ్రౌజర్ విండోని తెరవకుండా ఉపయోగించుకునే విధంగా యూజర్‌ను అనుమతిస్తాయి.
డెస్క్‌బార్స్ అనేవి బాక్సులు (డబ్బాలు) మాదిరిగా ఉంటాయి. ఇవి డెస్క్‌టాప్ నుంచి నేరుగా శోధించే విధంగా అనుమతిస్తాయి. వెబ్ ఫలితాలు ఒక బ్రౌజర్ విండోలో దర్శనమిస్తాయి. అలాగే ఎంపికచేసిన కంప్యూటర్ ఫలితాలు "క్విక్ ఫైండ్" బాక్సు (పైన చూడండి) లో కన్పిస్తాయి. డెస్క్‌బార్ అనేది విండోస్ టాస్క్‌బార్‌లో స్థాపితమయ్యే ఒక నిర్దిష్ట డెస్క్‌బార్ లేదా డెస్క్‌టాప్‌పై ఎక్కడైనా ఏర్పాటు చేయగలిగే ఒక ఫ్లోటింగ్ డెస్క్‌బార్‌గా ఉంటుంది.
గూగుల్ డెస్క్‌టాప్‌లో ప్లగ్-ఇన్‌లు ఉంటాయి. ఇవి స్థానిక మైక్రోసాఫ్ట్ అవుట్‌లుక్, IBM లోటస్ నోట్స్ మరియు మొజిల్లా థండర్‌బర్డ్ ఇమెయిల్ డాటాబేస్‌ల మరియు శోధన పనులకు అంతర్గతంగా నిర్మించిన క్లయింట్ అప్లికేషన్ల వెలుపల కంటెంట్లను వర్గీకరించడం మరియు శోధించడానికి అవకాశం కల్పిస్తాయి. లోటస్ నోట్స్‌కు సంబంధించి, శోధనకు స్థానిక డాటాబేస్‌లు మాత్రమే వర్గీకరించబడతాయి. గూగుల్ డెస్క్‌టాప్ యొక్క ఇమెయిల్ ఇండెక్సింగ్ విశిష్టత గూగుల్ యొక్క వెబ్ ఆధారిత ఇమెయిల్ సర్వీసు, Gmailతో పాటు కలిసి ఉంటుంది. Gmail ఖాతాల్లోని ఇమెయిల్ సందేశాలను ఇది వర్గీకరించడం మరియు శోధించడం చేయగలదు.
డెస్క్‌టాప్ వ్యవస్థలు ప్రతిస్పందించే చిన్న-అప్లికేషన్లు. వీటిని యూజర్ యొక్క డెస్క్‌టాప్‌పై ఎక్కడైనా ఏర్పాటు చేయొచ్చు లేదా కొత్త ఇమెయిల్, వాతావరణం, ఫోటోలు మరియు వ్యక్తిగతీకరించిన వార్తలను చూపించడానికి 
సైడ్‌బార్‌లో ఉంచవచ్చు. పూర్వ నిర్మిత వ్యవస్థల యొక్క గ్యాలరీని అధికారిక వెబ్‌సైటు నుంచి డౌన్‌లోడ్ చేసుకునే విధంగా గూగుల్ అవకాశం కల్పిస్తోంది. డెవలపర్లకు, ఒక SDK మరియు గూగుల్ డెస్క్‌టాప్‌ కోసం వ్యవస్థలు లేదా ప్లగ్-ఇన్‌లను రాయాలనుకున్న ఎవరికైనా ఒక అధికారిక బ్లాగును గూగుల్ అందిస్తోంది. ఒక స్వీయాత్మక వ్యవస్థ "గూగుల్ డెస్క్‌టాప్ హాల్ ఆఫ్ ఫేమ్" పేరుతో ఒక డెవలపర్ అధిక్రమాన్ని సృష్టిస్తుంది. అక్కడ ప్రోగ్రామర్లు వారి వ్యవస్థల యొక్క సంఖ్య మరియు ఆదరణను బట్టి, ఆధిక్యతను సాధించవచ్చు.
గూగుల్ డెస్క్‌టాప్ సెర్చ్ అందించే శోధన సదుపాయాలను ఉపయోగించుకునేలా తృతీయ పక్ష అప్లికేషన్లను SDK కూడా అనుమతిస్తుంది. ఉదాహరణకు, ఫైల్ మేనేజర్ డైరెక్టరీ ఓపస్ సంస్థీకరించిన గూగుల్ డెస్క్‌టాప్ సెర్చ్ మద్దతును అందిస్తుంది.
ఫైళ్ల సమాచారాన్ని ఇతర డెస్క్‌టాప్ సెర్చ్ ప్రోగ్రామ్‌లు శోధించగలిగినప్పటికీ, గూగుల్ డెస్క్‌టాప్ (విండోస్‌కు) మాత్రమే దాని మొత్తం ఫైళ్ల (లైనక్స్‌లో html ఫైళ్లకు సంబంధించిన సమాచారాన్ని మాత్రమే చూపుతుంది. అదే pdf ఫైళ్ల సమాచారాన్ని చూపదు) యొక్క ఫలితాల జాబితా కోసం "టైటిల్" ట్యాగును ఉపయోగిస్తోంది. ఇతర ప్రోగ్రామ్‌లు వాటి ఫలితాల జాబితాకు ఫైలు పేర్లను ఉపయోగించుకుంటాయి.
"టైటిల్" ట్యాగు వినియోగం అనేది ప్రత్యేకంగా ఒక అత్యుత్తమ యూజర్ అనుభూతిని అందిస్తుంది. అందువల్ల మేటాడాటా టైటిళ్లు (ఉనికిలో ఉన్నప్పుడు) సాధారణ భాషలోనే రాయబడుతాయి. అదే ఫైలు పేర్లు మాత్రం తెలియచెప్పే విధంగా ఉంటాయి.
ఒక ఫైలు నుంచి టైటిల్ మేటాడాటా తప్పిపోయినప్పుడు, గూగుల్ డెస్క్‌టాప్ దాని ఫైలు పేరును ఉపయోగించుకునే విధంగా మళ్లీ పూర్వస్థితికి తెస్తుంది.
నిజానికి గూగుల్ శోధనకు సంబంధించిన టెక్నాలజీని డెస్క్‌టాప్‌కు తీసుకొచ్చే ఉద్దేశంతో గూగుల్ డెస్క్‌టాప్ అభివృద్ధి చేయబడింది. గూగుల్ యాజమాన్య శోధన ఆల్గోరిథం యొక్క రివర్స్ ఇంజినీరింగ్‌ను అనుమతించే అవకాశం ఉన్నందున గూగుల్ డెస్క్‌టాప్ అందరి దృష్టిని ఆకర్షించింది.
యూజన్ అనుభవాన్ని విక్రేత యొక్క ఉపకరణంతో చేర్చే ఒక కేంద్రీయ నియంత్రిత వెర్షన్ కూడా ఉంది.ఫిబ్రవరి, 2007లో వాచ్‌ఫైర్‌కి చెందిన యాయిర్ అమిత్ గూగుల్ డెస్క్‌టాప్‌లోని వరుస దుర్బలత్వాలను గుర్తించారు. ఇవి ఒక ప్రమాదకర వ్యక్తి సున్నితమైన సమాచారాన్ని రిమోట్, నిరంతర ప్రయత్నం ద్వారా పొందడమే కాక కొన్నిసార్లు మొత్తం సిస్టమ్‌పై నియంత్రణ సాధించే విధంగా అనుమతిస్తాయి. గణనీయమైన ప్రభావం మరియు తేలికగా దోపిడీకి అవకాశం ఉండటం గూగుల్‌ను గూగుల్ డెస్క్‌టాప్ వెర్షన్ 5లోని కొన్ని గూగుల్ డెస్క్‌టాప్ యొక్క తర్కాన్ని మార్చే విధంగా ప్రోత్సహించింది.
ఎలక్ట్రానిక్ ఫ్రంటియర్ ఫౌండేషన్ (EFF) వంటి అనేక గోప్య మరియు పౌర స్వతంత్రతల గ్రూపులు వ్యక్తుల కంప్యూటర్‌‌పై ఉండే వ్యక్తిగత సమాచారం యూజర్ల హార్డ్ డ్రైవ్‌ల నుంచి శరవేగంగా కాపీ చేయబడుతోందని ఆందోళన వ్యక్తం చేస్తున్నాయి.
గూగుల్ డెస్క్‌టాప్ వెర్షన్ 3లోని కొన్ని విశిష్టతలు తీవ్రమైన భద్రతా పరమైన మరియు గోప్యతా ఆందోళనలను రేకెత్తిస్తున్నాయి. ముఖ్యంగా, డెస్క్‌టాప్ నుంచి డెస్క్‌టాప్‌కు కంటెంట్‌ను శోధించే సామర్థ్యాన్ని ఆవిష్కరించిన "షేర్ ఎక్రాస్ కంప్యూటర్స్" విశిష్టత యూజర్ గోప్యతకు ప్రమాదం వాటిల్లేటట్లు చేస్తోంది. గూగుల్ డెస్క్‌టాప్ V.3 అనేది "సెర్చ్ ఎక్రాస్ కంప్యూటర్స్‌"ను అనుమతించేటట్లయితే, గుర్తించిన కంప్యూటర్‌పై ఉండే ఫైళ్లు గూగుల్ సర్వర్లకు కాపీ చేయబడతాయి. ఒకవేళ వాటి కంప్యూటర్లపై గూగుల్ డెస్క్‌టాప్ వెర్షన్ 3 యొక్క ఈ విశిష్టతను అవి పనిచేసే విధంగా చేస్తే, ఇతరుల చేత ఉపయోగించుకోబడే వాటి కంప్యూటర్లపై ఉండే సమాచార సంభావ్యత అనేది తీవ్రమైనదిగా పరిగణించాలి. అందువల్ల ఈ విశిష్టతను వినియోగించవద్దని EFF సూచిస్తోంది. అంతేకాక క్షేత్ర లేదా ఇంట్లోని కంప్యూటర్లపై రహస్య సమాచారం కలిగి ఉన్న వారు ఈ విశిష్టతను పని చేయించరాదు. ఈ విశిష్టతను ఇన్‌స్టాల్ చేయడం ద్వారా గోప్యతా చట్టాలు మరియు కంపెనీ పాలసీలు ఉల్లంఘించబడే అవకాశముంది. ముఖ్యంగా, SB 1386, HIPAA, FERPA, GLBA మరియు సర్బేన్స్-ఆక్స్‌లీ వంటివి.
అలాగే ప్యాకేజింగ్ మరియు అంతిమ వినియోగదారు అనుమతి ఒప్పందం పరంగా కూడా ఆందోళనలు తలెత్తవచ్చు. ప్రధానంగా, స్థానిక యంత్రంపై చొరబాటు స్థాయి మరియు డిస్‌క్లెయిమర్లు (ఖండనలు). అంటే యూజర్లు భవిష్యత్‌లో చేపట్టబోయే మార్పులను నిజానికి చూడకుండానే వాటికి తాము ఒప్పుకుంటున్నామంటూ అవ్యక్తంగా ఒప్పేసుకోవడం.
మైక్రోసాఫ్ట్ అవుట్‌లుక్ ఇండెక్సింగ్ పరంగా కొన్ని సమస్యలు ఉన్నాయి. తొలగించిన ఇమెయిల్ జాబితాలు దూరం చేయబడవు మరియు ఏదైనా కొత్త ఆర్కైవ్డ్ మెయిల్ జాబితాగా చేర్చబడేందుకు గూగుల్ డెస్క్‌టాప్‌ను తిరిగి ఇన్‌స్టాల్ చేయాల్సిన అవసరముంది. అవుట్‌లుక్ ఇండెక్సింగ్ కోసం వివిధ వెర్షన్లు విడుదల చేయబడ్డాయి.
2009 ప్రథమార్థంలో, ఇండెక్స్ ఫైలు పరిమాణం సుమారు 4GBకి చేరగానే ఈ ఉత్పత్తి ఇండెక్సింగ్‌ను ఆపేసిందని గూగుల్ డెస్క్‌టాప్ యూజర్లు భారీ సంఖ్యలో ఫిర్యాదు చేశారు. పూర్తిస్థాయి అన్‌ఇన్‌స్టాల్ (భౌతికంగా ఇండెక్స్‌లను తొలగించడం సహా) మరియు తర్వాత తిరిగి ఇన్‌స్టాల్ చేయడం ద్వారా ఈ సమస్యకు తాత్కాలికంగా కళ్లెం వేయొచ్చు. అయితే ఇండెక్స్ ఫైలు పరిమాణం గనుక తిరిగి 4GBకి చేరితే, సమస్య పునరావృతమవుతుంది. ఈ సమస్య గూగుల్ డెస్క్‌టాప్ సెర్చ్ వెర్షన్ 5.9లో పరిష్కరించబడింది. ప్రస్తుతం అవుట్‌లుక్ 2010 బీటాలోని ఇమెయిల్ లేదా కాంటాక్టులను గూగుల్ డెస్క్‌టాప్ సూచించదు.